झारखंड में सामने आए कोविड-19 के 122 नए मामले, पाकुड़ में उपचाराधीन मामला एक भी नहीं
झारखंड में मंगलवार को कोविड-19 के 122 नए मामले आने से संक्रमितों की कुल संख्या बढ़कर 3,44,665 हो गयी। स्वास्थ्य विभाग द्वारा जारी रिपोर्ट के अनुसार राज्य में पिछले चौबीस घंटे में एक और संक्रमित की मौत हो गयी।
रांची: झारखंड में मंगलवार को कोविड-19 के 122 नए मामले आने से संक्रमितों की कुल संख्या बढ़कर 3,44,665 हो गयी। स्वास्थ्य विभाग द्वारा जारी रिपोर्ट के अनुसार राज्य में पिछले चौबीस घंटे में एक और संक्रमित की मौत हो गयी। इससे मृतक संख्या बढ़कर 5100 हो गयी है। राज्य में 3,38,076 मरीज स्वस्थ हो चुके हैं। इसके अलावा 1489 अन्य संक्रमितों का इलाज विभिन्न अस्पतालों में जारी है। रिपोर्ट के अनुसार पिछले चौबीस घंटे में राज्य में कुल 50,725 नमूनों की जांच की गयी। रांची में छह लोगों में कोरोना संक्रमण की पुष्टि हुई जबकि पूर्वी सिंहभूम में 16 लोग इस वायरस से संक्रमित पाये गये। राज्य के 24 में से सिर्फ छह जिलों में कोरोना संक्रमितों की संख्या दहाई पार कर सकी। पिछले चौबीस घंटों में हजारीबाग में एक संक्रमित की मौत हो गयी।इस बीच प्रदेश के पाकुड़ जिले में एकमात्र उपचाराधीन मरीज की रिपोर्ट नेगेटिव आने के बाद उसे अस्पताल से छुट्टी दे दी गयी जिससे वहां अब एक भी मरीज शेष नहीं है। पाकुड़ जिले के उपायुक्त कुलदीप चैधरी ने घोषणा की कि अब जिले में एक भी कोरोना संक्रमित शेष नहीं रहा, क्योंकि संक्रमण मुक्त होने के बाद एकमात्र उपचाराधीन मरीज को अस्पताल से छुट्टी दे दी गयी।ये भी पढ़ें